Source: http://csmbucuresti.ro/handbal-masculin-tigrii-sunt-gata-de-startul-sezonului-victorie-la-turneul-campionilor-de-la-doboj/
Timestamp: 2017-07-21 22:40:57+00:00

Document:
Handbal masculin. Tigrii sunt gata de startul sezonului. Victorie la Turneul Campionilor de la Doboj | Clubul Sportiv Municipal Bucuresti
Handbal masculin. Tigrii sunt gata de startul sezonului. Victorie la Turneul Campionilor de la Doboj
Handbaliștii de la CSM București și-au rodat motoarele, în vederea noului sezon competițional, la Turneul Campionilor de la Doboj (Bosnia-Herțegovina), competiție pe care Tigrii au câștigat-o după patru victorii categorice.
Jucătorii antrenați de Zvonko Shundovski s-au impus lejer în cele trei meciuri disputate în grupă, cea mai mică diferență fiind de 10 goluri: 36-14 (19-8) cu RK Derventa, 41-21 (19-11) cu echipa gazdă, RK Sloga, și 33-23 (19-12) cu Budvanska Rivijera. În finală, CSM București a învins echipa slovacă Tatran Presov cu 28-25 (14-11).
Pe lângă trofeul pus în joc, ”Tigrii” au plecat acasă şi cu patru trofee individuale:
Mario Blazevic – Cel mai bun portar
Nicu Negru – Cea mai buna extrema stânga
Goce Georgievski – Cea mai buna extrema dreapta
Guillaume Saurina – Cel mai bun jucător
Săptămâna următoare marchează debutul Ligii Naționale masculine – Liga Zimbrilor, CSM București urmând să joace miercuri, în deplasare, cu Dunărea Călărași (ora 20:00). Finalul săptămânii le poate aduce ”Tigrilor” și primul trofeu al sezonului. Sâmbătă, 3 septembrie, va avea loc Supercupa României, competiție organizată de Federația Română de Handbal. Pentru echipele CSMB va fi de fapt un cuplaj, găzduit de Sala Polivalentă Ioan Kunst Ghermănescu din Capitală:
Ora 17:00: CSM București – CSM Roman (feminin)
Ora 21:00: CSM București – CS Dinamo București (masculin)
©2017 CSM Bucuresti | Toate drepturile rezervate. Like & sharehttp://csmbucuresti.ro/handbal-masculin-tigrii-sunt-gata-de-startul-sezonului-victorie-la-turneul-campionilor-de-la-doboj/">

References: CSM 
 CSM 
 CSM 
 CSM 
 CSM 
 CSM 
 CSM